बर्थडे : इस खिलाड़ी ने जिस मैच में डेब्‍यू किया, उसमें टीम इंडिया बनी चैंपियन, भाई बना 'मैन ऑफ द मैच'  
चंद मिनटों में ही किसी मैच की तस्‍वीर बदलने में सक्षम हैं यूसुफ पठान
भाई इरफान की ही तरह बल्‍लेबाजी और गेंदबाजी, दोनों कर लेते हैं यूसुफ
द.अफ्रीका के खिलाफ वनडे में महज 70 गेंदों पर ठोक दिए थे 105 रन
जहां तक यूसुफ की बात है तो उन्‍होंने इस मैच में भारतीय पारी की शुरुआत करते हुए महज 8 गेंदों पर एक चौके और एक छक्‍के की मदद से 15 रन बनाए थे. यूसुफ ने अब तक 57 वनडे मैचों में 27.00 के औसत से 810 रन (दो शतक) बनाए हैं, 33 विकेट (औसत 41.36) भी उनके नाम पर दर्ज हैं. 22 टी20 मैचों में उन्‍होंने 18.15 के औसत से 236 रन बनाने के अलावा 33.69 के औसत से 13 विकेट लिए हैं. यूसफ टीम इंडिया के ऐसे खिलाड़ी हैं जिन्‍होंने टी20 और वनडे, दोनों में करियर का आगाज पाकिस्‍तानी टीम के खिलाफ किया. वनडे करियर का शुरुआती मैच उन्‍होंने जून 2008 में पाकिस्‍तान के खिलाफ ढाका (न्‍यूट्रल वेन्‍यू) में खेला.